สวัสดีค่ะ กินอาหารมื้อหนักกับครอบครัว กินได้สักพักแล้วหนูรู้สึกแน่นหน้าอกตรงกลางหน้าอกไปถึงหลัง รู้สึกเหมือนโดนอะไรแทง เป็นแบบนี้จะเป็นอะไรใหมคะ หนูควรกินยาอะไรในตอนนี้ กินน้ำเปล่าไม่เป็นอะไรแต่ถ้ากินแป๊ปซี่จะแน่นขึ้นมาเลยคะ
สวัสดีค่ะ อาการแน่นอกดังกล่าวมา อาจเกิดจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากหากสัมพันธ์กับมื้ออาหารน่าจะเกี่ยวกับกรดไหลย้อนหรือกระเพาะอาหารอักเสบมากที่สุดค่ะการให้ได้การวินิจฉัยที่แน่นอนคงต้องตรวจร่างกายตามระบบที่กล่าวไปร่วมด้วย ถ้าแน่นอกมากขึ้นเรื่อยๆ คลื่นไส้ อาเจียนมาก ถ่ายดำ ควรไปพบแพทย์การดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ หลีกเลี่ยงน้ำอัดลม หรืออาหารที่กินแล้วทำให้อาการแย่ลง กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนัก